CELEX: 52018PC0713
Language: et
Date: 2018-10-26
Title: Ettepanek: NÕUKOGU RAKENDUSOTSUS, millega muudetakse otsust 2009/790/EÜ, mille kohaselt lubatakse Poola Vabariigil kohaldada meedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 287

EUROOPA KOMISJON
            Brüssel,26.10.2018
            COM(2018) 713 final
            2018/0366(NLE)
            Ettepanek:
            NÕUKOGU RAKENDUSOTSUS,
            millega muudetakse otsust 2009/790/EÜ, mille kohaselt lubatakse Poola Vabariigil kohaldada meedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 287
            
               
         
         
            
               SELETUSKIRI
            
            
               
                  Vastavalt 28. novembri 2006. aasta direktiivi 2006/112/EÜ (mis käsitleb ühist käibemaksusüsteemi) (edaspidi „käibemaksudirektiiv“) artikli 395 lõikele 1 võib nõukogu ühehäälselt komisjoni ettepaneku põhjal anda igale liikmesriigile loa võtta erimeetmeid kõnealuse direktiivi sätetest erandite tegemiseks, et lihtsustada käibemaksu kogumist või hoida ära teatavat liiki maksudest kõrvalehoidumist või maksustamise vältimist.
               
               
                  Kirjas, mille komisjon registreeris 15. mail 2018, taotles Poola luba jätkata käibemaksuvabastuse kohaldamist selliste maksukohustuslaste suhtes, kelle aastakäive omavääringus ei ületa 40 000 eurot. Käibemaksudirektiivi artikli 395 lõike 2 kohaselt teavitas komisjon 20. juuli 2018. aasta kirjaga teisi liikmesriike, välja arvatud Hispaania, keda teavitati 23. juuli 2018. aasta kirjaga. Komisjon teatas 23. juuli 2018. aasta kirjas Poolale, et tal on taotluse hindamiseks kogu vajalik teave.
               
            
            
               1.ETTEPANEKU TAUST
            
            
               •Ettepaneku põhjused ja eesmärgid
            
            
               
                  Käibemaksudirektiivi XII jaotise 1. peatükiga on liikmesriikidel lubatud kohaldada väikeettevõtjate suhtes erikorda, sealhulgas kohaldada käibemaksuvabastust selliste maksukohustuslaste suhtes, kelle aastakäive ei ületa teatavat summat. Kõnealune maksuvabastus tähendab seda, et maksukohustuslane ei pea oma tarnete eest käibemaksu maksma ning järelikult ei saa ta käibemaksu tootmissisendilt maha arvata.
               
               
                  Vastavalt käibemaksudirektiivi artikli 287 lõikele 14 võib Poola kohaldada käibemaksuvabastust selliste maksukohustuslaste suhtes, kelle aastakäive riigi vääringus ei ületa 10 000 eurot.
               
               
                  Nõukogu otsusega 2009/790/EÜ
                     1
                   lubas nõukogu Poolal kohaldada käibemaksuvabastust selliste maksukohustuslaste suhtes, kelle aastakäive riigi vääringus ei ületa 30 000 eurot, kuni 31. detsembrini 2012. Erandi kohaldamisaega pikendati seejärel nõukogu rakendusotsusega 2012/769/EL
                     2
                   kuni 31. detsembrini 2015 ja nõukogu rakendusotsusega (EL) 2015/1173
                     3
                   kuni 31. detsembrini 2018. Nõukogu rakendusotsusega (EL) 2016/2090
                     4
                   suurendati maksuvabastuse piirmäära 40 000 euroni omavääringus. 
               
               
                  Poola taotles kõnealuse meetme pikendamist veel ühe piiratud ajavahemiku võrra. Poola teatas, et erandi taotlemise põhjused jäävad suures osas samaks. Erimeetmega lihtsustatakse äritoiminguid veelgi suurema hulga piiratud äritegevusega maksukohustuslaste jaoks ning edendatakse selliste väikeettevõtjate arengut. Samal ajal vähendab meede maksuhalduri halduskoormust, vähendades vajadust kontrollida väikeseid maksukohustuslasi, mis võrreldes asjaomase käibemaksusummaga on suhteliselt kulukas. Samuti võimaldab see tugevdada kontrolli suuremate maksukohustuslaste üle. Meede on maksukohustuslaste jaoks täielikult vabatahtlik ja jääb selleks.
               
            
            
               Võttes arvesse võimalikku positiivset mõju ettevõtjate ja maksuhaldurite halduskoormuse vähendamisele, ilma et see mõjutaks oluliselt käibemaksutulu kogusummat, tehakse ettepanek pikendada erandi kehtivusaega veel ühe piiratud ajavahemiku võrra kuni 31. detsembrini 2021. Komisjon on hiljuti teinud ettepaneku,
                  5
                millega muudetakse direktiivi 2006/112/EÜ artikleid 281–294 väikeettevõtjate suhtes kohaldatava erikorra kohta. Seega on võimalik, et nimetatud artikleid muutev direktiiv jõustub ja sellega kehtestatakse kuupäev, millest alates peavad liikmesriigid kohaldama selle rakendamiseks siseriiklikke õigusnorme. Kui see kuupäev on enne erandi aegumist 31. detsembril 2021, lõpeb käesoleva otsuse kohaldamine.
            
            
               •Kooskõla poliitikavaldkonnas praegu kehtivate õigusnormidega
            
            
               Samasuguseid erandeid on varem tehtud ka teistele liikmesriikidele. Luksemburgil
                  6
                lubati kohaldada käibemaksuvabastust 30 000 euro ulatuses, Eestil
                  7
                40 000 euro ulatuses, Itaalial
                  8
                65 000 euro ulatuses, Horvaatial
                  9
                45 000 euro, Lätil
                  10
                40 000 euro ja Rumeenial
                  11
                88 500 euro ulatuses. 
            
            
               Käibemaksudirektiivi kohaldamisega seotud erandite kehtivus peaks alati olema ajaliselt piiratud, et oleks võimalik hinnata nende erandite mõju. Lisaks vaadatakse praegu läbi käibemaksudirektiivi artiklite 281–294 sätteid väikeettevõtjate suhtes kohaldatava erikorra kohta. Vastavalt käibemaksu tegevuskavale
                  12
                ja komisjoni 2017. aasta tööprogrammile
                  13
                esitas komisjon hiljuti ettepaneku VKEde kava kohta
                  14
               .
            
            
               Seepärast on tehtud ettepanek võimaldada võtta erandit tegev meede kuni 31. detsembrini 2021 või kuupäevani, millest alates liikmesriigid peavad kohaldama kõiki siseriiklikke sätteid, mille nad on kohustatud vastu võtma juhul, kui võetakse vastu direktiiv, millega muudetakse direktiivi 2006/112/EÜ artikleid 281–294. 
            
            
               •Kooskõla muude liidu tegevuspõhimõtetega
            
            
               Meede on kooskõlas väikeettevõtjaid käsitlevate liidu eesmärkidega, mis on esitatud komisjoni teatises „Kõigepealt mõtle väikestele“ – Euroopa väikeettevõtlusalgatus „Small Business Act“,
                  15
                milles kutsutakse liikmesriike üles võtma õigusaktide väljatöötamisel arvesse VKEde eripära ja selleks lihtsustama olemasolevat regulatiivset keskkonda.
            
            
               2.ÕIGUSLIK ALUS, SUBSIDIAARSUS JA PROPORTSIONAALSUS
            
            
               •Õiguslik alus
            
            
               Käibemaksudirektiivi artikkel 395. 
            
         
         
            
               •Subsidiaarsus (ainupädevusse mittekuuluva valdkonna puhul) 
            
            
               
                  Pidades silmas ettepaneku aluseks olevat käibemaksudirektiivi sätet, ei kohaldata subsidiaarsuse põhimõtet.
               
            
            
               •Proportsionaalsus
            
            
               
                  Otsus käsitleb liikmesriigile tema enda taotlusel antud luba ja sellega ei määrata mingeid kohustusi.
               
            
            
               Erandi piiratud ulatust arvestades on erimeede kooskõlas taotletava eesmärgiga, st maksustamiskorra lihtsustamine veelgi suurema hulga väikeste maksukohustuslaste ja maksuhalduri jaoks.
            
            
               •Vahendi valik
            
            
               Kavandatav vahend: nõukogu rakendusotsus.
            
            
               Nõukogu direktiivi 2006/112/EÜ artikli 395 kohaselt on erandi tegemine ühistest käibemaksueeskirjadest võimalik vaid komisjoni ettepaneku põhjal nõukogus ühehäälselt antud loa alusel. Nõukogu rakendusotsus on kõige sobivam õigusakt, sest selle saab adresseerida konkreetsele liikmesriigile.
            
            
               3.JÄRELHINDAMISE, SIDUSRÜHMADEGA KONSULTEERIMISE JA MÕJU HINDAMISE TULEMUSED
            
            
               •Konsulteerimine sidusrühmadega
            
            
               Käesolev ettepanek põhineb Poola taotlusel ja käsitleb ainult kõnealust liikmesriiki.
            
            
               •Eksperdiarvamuste kogumine ja kasutamine
            
            
               Välisekspertide arvamusi ei olnud vaja kasutada.
            
            
               •Mõjuhinnang
            
            
               
                  Ettepanek võtta vastu nõukogu rakendusotsus on tehtud selleks, et veel kolme aasta jooksul saaks kohaldada lihtsustamismeedet, millega vabastatakse mitmest käibemaksukohustusest ettevõtjad, kelle tegevuse aastakäive ei ületa 40 000 eurot riigi omavääringus, ning millel on võimalik positiivne mõju aidata vähendada ettevõtjate ja maksuhalduri halduskoormust ilma märkimisväärse mõjuta käibemaksutulu kogusummale. Erandi kitsa reguleerimisala ning piiratud kohaldamisaja tõttu on meetme mõju igal juhul piiratud.
               
            
            
               4.MÕJU EELARVELE
            
            
               
                  Ettepanekul puudub mõju ELi eelarvele, sest Poola arvutab välja nõukogu määruse (EMÜ, EURATOM) nr 1553/89 artikli 6 kohase hüvitise.
               
            
            
               5.MUU TEAVE
            
            
               
                  Ettepanek sisaldab aegumisklauslit; erandi kehtivus lõppeb automaatselt. 
               
            
            
               2018/0366 (NLE)
            
         
         
            
               Ettepanek:
            
            
               NÕUKOGU RAKENDUSOTSUS,
            
            
               millega muudetakse otsust 2009/790/EÜ, mille kohaselt lubatakse Poola Vabariigil kohaldada meedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 287
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, 
            
            
               võttes arvesse nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi,
                  16
                eriti selle artikli 395 lõiget 1,
            
            
               võttes arvesse Euroopa Komisjoni ettepanekut
            
            
               ning arvestades järgmist:
            
            
               (1)Vastavalt direktiivi 2006/112/EÜ artikli 287 punktile 14 võib Poola kohaldada käibemaksuvabastust maksukohustuslaste suhtes, kelle aastakäive riigi omavääringus ühinemiskuupäeval kehtinud vahetuskursi järgi arvutatult ei ületa 10 000 eurot.
            
            
               (2)Nõukogu otsuse 2009/790/EÜ
                  17
                kohaselt lubati Poolal kuni 31. detsembrini 2012 kohaldada käibemaksuvabastust maksukohustuslaste suhtes, kelle aastakäive riigi omavääringus ühinemiskuupäeval kehtinud vahetuskursi kohaselt arvutatult ei ületanud 30 000 eurot.  Kõnealuse erimeetme kohaldamisaega pikendati seejärel nõukogu rakendusotsusega 2012/769/EL
                  18
                kuni 31. detsembrini 2015 ja nõukogu rakendusotsusega (EL) 2015/1173
                  19
                kuni 31. detsembrini 2018. Nõukogu rakendusotsusega (EL) 2016/2090
                  20
                suurendati maksuvabastuse piirmäära 40 000 euroni omavääringus. 
            
            
               (3)Kirjas, mille komisjon registreeris 15. mail 2018, taotles Poola luba jätkata käibemaksuvabastuse kohaldamist selliste maksukohustuslaste suhtes, kelle aastakäive omavääringus ei ületa 40 000 eurot.
            
            
               (4)Kooskõlas direktiivi 2006/112/EÜ artikli 395 lõike 2 teise lõiguga edastas komisjon 20. juuli 2018. aasta kirjaga Poola taotluse teistele liikmesriikidele, välja arvatud Hispaania, kellele edastati taotlus 23. juuli 2018. aasta kirjaga. Komisjon teatas 23. juuli 2018. aasta kirjas Poolale, et tal on taotluse hindamiseks kogu vajalik teave.
            
            
               (5)Poola esitatud teabest nähtub, et erandi taotlemise põhjused jäävad suures osas samaks. Erandiga lihtsustatakse ettevõtlusega seotud koormust suurema arvu maksukohustuslaste jaoks, kelle äritegevus on piiratud. Samuti vähendab meede maksuhalduri halduskoormust, vähendades vajadust kontrollida väikeseid maksukohustuslasi, mis võrreldes asjaomase käibemaksusummaga on suhteliselt kulukas. Meede on maksukohustuslaste jaoks täielikult vabatahtlik.
            
            
               (6)Kuna kõnealune kõrgem ülempiir on vähendanud väikeettevõtjate käibemaksukohustusi, kuid võimaldanud kõnealustel ettevõtjatel samal ajal kooskõlas direktiivi 2006/112/EÜ artikliga 290 vabalt valida tavapärase käibemaksusüsteemi, tuleks Poolal lubada kohaldada meedet veel ühe piiratud ajavahemiku võrra kuni 31. detsembrini 2021.
            
            
               (7)Kuna praegu vaadatakse läbi direktiivi 2006/112/EÜ artiklite 281–294 sätteid väikeettevõtjate suhtes kohaldatava erikorra kohta, on võimalik, et sellise direktiivi jõustumisel, millega muudetakse direktiivi 2006/112/EÜ kõnealuseid artikleid, määratakse kindlaks kuupäev, millest alates liikmesriigid peavad kohaldama siseriiklikke sätteid enne erandi kehtivusaja lõppu 31. detsembril 2021. Sel juhul tuleks käesoleva otsuse kohaldamine lõpetada.
            
            
               (8)Erandil ei ole mõju käibemaksust saadavatele liidu omavahenditele, sest Poola arvutab välja nõukogu määruse (EMÜ, Euratom) nr 1553/89
                  21
                artikli 6 kohase hüvitise. 
            
            
               (9)Seega tuleks otsust 2009/790/EÜ vastavalt muuta,
            
            
               ON VASTU VÕTNUD KÄESOLEVA OTSUSE: 
            
            
               Artikkel 1
            
            
               Otsuse 2009/790/EÜ artikkel 2 asendatakse järgmisega:
            
         
         
            
               „Artikkel 2
            
            
               Käesolevat otsust kohaldatakse alates 1. jaanuarist 2010 kuni saabub esimene järgmisest kahest kuupäevast:
            
            
               a)
                     31. detsember 2021; 
            
            
               b)
                     kuupäev, millest alates liikmesriigid peavad kohaldama kõiki siseriiklikke sätteid, mille nad on kohustatud vastu võtma juhul, kui võetakse vastu direktiiv, millega muudetakse direktiivi 2006/112/EÜ artikleid 281–294 väikeettevõtjate suhtes kohaldatava erikorra kohta.“
            
            
               Artikkel 2
            
            
               Käesolevat otsust kohaldatakse alates 1. jaanuarist 2019. 
            
            
               Artikkel 3
            
            
               Käesolev otsus on adresseeritud Poola Vabariigile.
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  
                        Nõukogu 20. oktoobri 2009. aasta otsus 2009/790/EÜ, mille kohaselt lubatakse Poola Vabariigil kohaldada meedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 287 (ELT L 283, 30.10.2009, lk 53).
               
               
                  
                     (2)
                  
                        Nõukogu 4. detsembri 2012. aasta rakendusotsus 2012/769/EL, millega muudetakse otsust 2009/790/EÜ, millega lubatakse Poola Vabariigil kohaldada direktiivi 2006/112/EÜ (mis käsitleb ühist käibemaksusüsteemi) artiklist 287 kõrvale kalduvat meedet (ELT L 338, 12.12.2012, lk 27).
               
               
                  
                     (3)
                  
                        Nõukogu 14. juuli 2015. aasta rakendusotsus 2015/1173/EL, millega muudetakse otsust 2009/790/EÜ, millega lubatakse Poola Vabariigil kohaldada direktiivi 2006/112/EÜ (mis käsitleb ühist käibemaksusüsteemi) artiklist 287 kõrvale kalduvat meedet (ELT L 189, 17.7.2015, lk 36).
               
               
                  
                     (4)
                  
                        Nõukogu 21. novembri 2016. aasta rakendusotsus (EL) 2016/2090, millega muudetakse otsust 2009/790/EÜ, millega lubatakse Poola Vabariigil kohaldada direktiivi 2006/112/EÜ (mis käsitleb ühist käibemaksusüsteemi) artiklist 287 kõrvale kalduvat meedet (ELT L 324, 30.11.2016, lk 7–8).
               
               
                  
                     (5)
                  
                        Ettepanek: Nõukogu direktiiv, millega muudetakse direktiivi 2006/112/EÜ (mis käsitleb ühist käibemaksusüsteemi) väikeettevõtete erikorra osas, 18.1.2018 COM(2018) 21 (final).
               
               
                  
                     (6)
                  
                        Nõukogu 21. veebruari 2017. aasta rakendusotsus (EL) 2017/319, millega muudetakse rakendusotsust 2013/677/EL, mille kohaselt lubatakse Luksemburgil kehtestada erimeede, millega tehakse erand ühist käibemaksusüsteemi käsitleva direktiivi 2006/112/EÜ artiklist 285 (ELT L 47, 24.2.2017, lk 7). 
               
               
                  
                     (7)
                  
                        Nõukogu 21. märtsi 2017. aasta rakendusotsus (EL) 2017/563, millega lubatakse Eesti Vabariigil kohaldada erimeedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 287 (ELT L 80, 25.3.2017, lk 33).
               
               
                  
                     (8)
                  
                        Nõukogu 8. novembri 2016. aasta rakendusotsus (EL) 2016/1988, millega muudetakse rakendusotsust 2013/678/EL, millega Itaalia Vabariigil lubatakse jätkuvalt kohaldada erimeedet, millega tehakse erand ühist käibemaksusüsteemi käsitleva direktiivi 2006/112/EÜ artiklist 285 (ELT L 306, 15.11.2016, lk 11).
               
               
                  
                     (9)
                  
                        Nõukogu 25. septembri 2017. aasta rakendusotsus (EL) 2017/1768, millega lubatakse Horvaatia Vabariigil kehtestada erimeede, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 287 (ELT L 250, 28.9.2017, lk 71).
               
               
                  
                     (10)
                  
                        Nõukogu 18. detsembri 2017. aasta rakendusotsus (EL) 2017/2408, millega lubatakse Läti Vabariigil kohaldada erimeedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 287 (ELT L 342, 21.12.2017, lk 8).
               
               
                  
                     (11)
                  
                        Nõukogu 10. oktoobri 2017. aasta rakendusotsus (EL) 2017/1855, mille kohaselt lubatakse Rumeenial kohaldada erimeedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 287 (ELT L 265, 14.10.2017, lk 19).
               
               
                  
                     (12)
                  
                        Komisjoni teatis Euroopa Parlamendile, nõukogule ning Euroopa Majandus- ja Sotsiaalkomiteele käibemaksu tegevuskava kohta: „Ühtse ELi käibemaksuala suunas – On aeg otsustada“, Brüssel, 7.4.2016, COM(2016)148 (final).
               
               
                  
                     (13)
                  
                        Komisjoni 2017. aasta tööprogramm „Luues Euroopat, mis hoiab, kaitseb ja avardab võimalusi“, Strasbourg, 25.10.2016, COM(2016)710 (final).
               
               
                  
                     (14)
                  
                        Ettepanek: Nõukogu direktiiv, millega muudetakse direktiivi 2006/112/EÜ (mis käsitleb ühist käibemaksusüsteemi) väikeettevõtete erikorra osas, 18.1.2018 COM(2018) 21 (final).
               
               
                  
                     (15)
                  
                        KOM(2008) 394, 25. juuni 2008.
               
               
                  
                     (16)
                  
                        ELT L 347, 11.12.2006, lk 1.
               
               
                  
                     (17)
                  
                        Nõukogu 20. oktoobri 2009. aasta otsus 2009/790/EÜ, mille kohaselt lubatakse Poola Vabariigil kohaldada meedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 287 (ELT L 283, 30.10.2009, lk 53).
               
               
                  
                     (18)
                  
                        Nõukogu 4. detsembri 2012. aasta rakendusotsus 2012/769/EL, millega muudetakse otsust 2009/790/EÜ, millega lubatakse Poola Vabariigil kohaldada direktiivi 2006/112/EÜ (mis käsitleb ühist käibemaksusüsteemi) artiklist 287 kõrvale kalduvat meedet (ELT L 338, 12.12.2012, lk 27).
               
               
                  
                     (19)
                  
                        Nõukogu 14. juuli 2015. aasta rakendusotsus (EL) 2015/1173, millega muudetakse otsust 2009/790/EÜ, mille kohaselt lubatakse Poola Vabariigil kohaldada meedet, millega tehakse erand direktiivi 2006/112/EÜ artiklist 287 (ELT L 189, 17.7.2015, lk 36). 
               
               
                  
                     (20)
                  
                        Nõukogu 21. novembri 2016. aasta rakendusotsus (EL) 2016/2090, millega muudetakse otsust 2009/790/EÜ, millega lubatakse Poola Vabariigil kohaldada direktiivi 2006/112/EÜ (mis käsitleb ühist käibemaksusüsteemi) artiklist 287 kõrvale kalduvat meedet (ELT L 324, 30.11.2016, lk 7).
               
               
                  
                     (21)
                  
                        Nõukogu 29. mai 1989. aasta määrus (EMÜ, Euratom) nr 1553/89 käibemaksust laekuvate omavahendite kogumise kindla ühtse korra kohta (EÜT L 155, 7.6.1989, lk 9).